নাগ নদী
নাগ নদী ( মারাঠি : नाग नदी) ভারতের মহারাষ্ট্রের নাগপুর শহরের মধ্য দিয়ে প্রবাহিত একটি নদী । নাগ নদীর নামেই নাগপুর নামের ব্যুৎপত্তি । ওয়াদির কাছে লাভা পাহাড়ে উৎপন্ন হয়ে নাগ নদীটি কানহান - পেঞ্চ নদী অববাহিকার একটি অংশ গঠন করে। । নাগ ও পিওলি নদীর সঙ্গমস্থল পবনগাঁওয়ের কাছে, নাগ ও পোরা নদীর সঙ্গমস্থল তিতুরের কাছে এবং নাগ ও কানহান নদীর সঙ্গমস্থল সাওয়াঙ্গী গ্রামের কাছে। করুণ অবস্থার জন্যে ২০০১ সালে নাগপুর শহরের ঐতিহ্য তালিকা থেকে নাগ নদীর নামটি সরানো হয় যদিও ২০১৫ সালের নভেম্বর মাসে বিভিন্ন প্রচেষ্টার পরে নাগ নদীকে শহরের ঐতিহ্য তালিকায় পুনঃস্থাপন করা হয়েছে নদীটি নাগপুরের নিষ্কাশন হিসাবে কাজ করে এবং এর ফলে শহর থেকে আসা শহুরে বর্জ্য দ্বারা এর বাস্তুতন্ত্র ব্যাপকভাবে দূষিত হয়।